
PLEC DE CLÀUSULES ADMINISTRATIVES PARTICULARS PER A LA CONTRACTACIÓ DEL SUBMINISTRAMENT DE MATERIAL DE CONSTRUCCIÓ
1a. OBJECTE DEL CONTRACTE I PROCEDIMENT D’ADJUDICACIÓ

Aquesta contractació té com a objecte el subministrament de material de construcció.

Els articles objecte de subministrament es descriuen detalladament en el plec de condicions tècniques particulars que regeix també aquesta licitació.

Les característiques de la contractació són les següents:

Tramitació: ............................................
ordinària
Procediment d’adjudicació: ...................
obert
Per raó de la quantia: ............................      harmonitzat
Criteris de selecció: ...........................…
diversos
Expedient núm. ......................................     CO2023000031
Classificació CPV: ..................................   
44000000-0 Estructures i materials de construcció; productes auxiliars per a la

construcció (excepte aparells elèctrics)

44100000-1 Materials de construcció i elements afins

44110000-4 Materials de construcció

44111000-1 Materials per a obres de construcció   
2a. NECESSITATS ADMINISTRATIVES I DIVISIÓ EN LOTS  
Les necessitats que cal satisfer mitjançant el contracte són les que consten a la memòria de necessitats que forma part de l’expedient.

De conformitat amb la memòria de necessitats, no és procedent la divisió del contracte en lots.

3a. NATURALESA

Aquest contracte té caràcter administratiu i es tipifica com a contracte de subministrament, d’acord amb l’article 16 de la Llei 9/2017, de 8 de novembre, de Contractes del Sector Públic (en endavant LCSP).
4a. PARTIDA PRESSUPOSTÀRIA

La despesa relativa a aquest contracte és de caràcter plurianual. I es finançarà amb càrrec a la partida de l’estat de despeses núm. 121 15100 21000 “béns naturals i infraestructures/ manteniment urbà”, del Pressupost de l’Ajuntament.

S’expressa el compromís d’incloure la partida pressupostària corresponent en els exercicis 2024 i següents i de dotar-la de crèdit suficient. 

5a. PRESSUPOST BASE DE LICITACIÓ, VALOR ESTIMAT DEL CONTRACTE I PREU DEL CONTRACTE

A) PRESSUPOST BASE DE LICITACIÓ:
El sistema per a la determinació del preu del contracte serà per preus unitaris, essent el seu import màxim a efectes de licitació de 121.000,00 euros, corresponent als dos anys de durada ordinària del contracte. Aquest import s’ha calculat tenint en compte l’import dels béns subministrats en exercicis anteriors, i es detalla en el plec de condicions tècniques.
El pressupost base de licitació de la contractació es desglossa en els conceptes següents: 
· 50.000,00 euros/any x 2 anualitats (100.000,00 euros)

· 10.500,00 euros/any x 2 anualitats en concepte d’IVA (21.000,00 euros)

B) VALOR ESTIMAT DEL CONTRACTE:

El valor estimat del contracte (VEC), als efectes d’allò que disposen l’article 101 i concordants de la LCSP, és de 220.000,00 euros.
El mètode de càlcul per determinar l’import del VEC és el següent:
- 100.000,00 euros (corresponent a dos anualitats)

- 100.000,00 euros (corresponent a dues pròrrogues eventuals)

-  20.000,00 euros (corresponent a una modificació màxima del 10 per 100)
C) PREU DEL CONTRACTE

El preu del contracte es formula en termes d’import màxim de despesa, i s’executarà en funció de les necessitats reals de productes a subministrar, de manera que l'Ajuntament no resta obligat a exhaurir-lo. En el cas que, dins de la vigència del contracte, les necessitats reals fossin superiors a les estimades inicialment, haurà de tramitar-se la corresponent modificació en els termes previstos en aquest plec.
Els preus unitaris aplicables, millorables a la baixa, es descriuen detalladament en el plec de condicions tècniques particulars.

6a. GARANTIES
No s’exigeix la constitució d’una garantia provisional. La garantia definitiva serà del 5 per 100 del pressupost base de licitació, exclòs l’impost sobre el valor afegit. 
7a. LICITACIÓ ELECTRÒNICA
Aquesta licitació té caràcter electrònic. Els licitadors hauran de preparar i presentar les seves ofertes obligatòriament de forma electrònica, mitjançant l'eina Sobre Digital, integrada en la Plataforma de Serveis de Contractació Pública de Catalunya del Consorci de l’Administració Oberta de Catalunya (AOC), accessible a través de la web municipal www.montcada.cat/ajuntament/perfil-de-contractant/, que enllaça amb la pàgina de la referida plataforma.

La ruta web serà la següent: perfil de contractant – accés a l’espai de difusió de la contractació pública de l’ajuntament – anuncis de licitació – subministrament de material de construcció de Montcada i Reixac – e-LICITA – presentació oferta via sobre digital.
Un cop s’accedeixi a través d’aquest enllaç a l’eina web de sobre Digital, les empreses licitadores hauran d’omplir un formulari d’inscripció per donar-se d’alta a l’eina i, a continuació, rebran un missatge, al correu electrònic indicat en aquest formulari d’alta, d’activació de l’oferta.

Les adreces electròniques que les empreses licitadores indiquin en el formulari d’inscripció de l’eina de Sobre Digital, que seran les utilitzades per enviar correus electrònics relacionats amb l’ús de l’eina de Sobre Digital, han de ser les mateixes que les que designin en la seva declaració responsable per a rebre els avisos de notificacions i comunicacions mitjançant l’e-NOTUM, d’acord amb clàusula desena d’aquest plec.

Les empreses licitadores han de conservar el correu electrònic d’activació de l’oferta, atès que l’enllaç que es conté en el missatge d’activació és l’accés exclusiu de què disposaran per presentar les seves ofertes a través de l’eina de Sobre Digital.

Accedint a l’espai web de presentació d’ofertes a través d’aquest enllaç tramès, les empreses licitadores hauran de preparar tota la documentació requerida i adjuntar-la en format electrònic en els sobres digitals corresponents. Les empreses licitadores poden preparar i enviar aquesta documentació de forma esglaonada, abans de fer la presentació de l’oferta.

Per poder iniciar la tramesa de la documentació, l’eina requerirà a les empreses licitadores que introdueixin una paraula clau per a cada sobre amb documentació xifrada que formi part de la licitació (per al sobre A no es requereix paraula clau, atès que la documentació no està xifrada). Amb aquesta paraula clau es xifrarà, en el moment de l’enviament de les ofertes, la documentació. Així mateix, el desxifrat dels documents de les ofertes es realitza mitjançant la mateixa paraula clau, la qual han de custodiar les empreses licitadores. 

Cal tenir en compte la importància de custodiar correctament aquesta clau, ja que només les empreses licitadores la tenen (l’eina de Sobre Digital no guarda ni recorda les contrasenyes introduïdes) i és imprescindible per al desxifrat de les ofertes i, per tant, per a l’accés al seu contingut.

Transcorregudes 24 hores després de finalitzat el termini de presentació d’ofertes (i, en tot cas, abans de l’obertura del sobre xifrat), l’Ajuntament demanarà a les empreses licitadores que introdueixin la paraula clau a l’eina del Sobre Digital mitjançant el correu electrònic assenyalat en el formulari d’inscripció a l’oferta.

Quan les empreses licitadores introdueixin la paraula clau s’iniciarà el procés de desxifrat de la documentació, que es trobarà guardada en un espai virtual securitzat que garanteix la inaccessibilitat a la documentació abans de l’acte d’obertura dels sobres, en la data i l’hora establertes.

En cas que alguna empresa licitadora no introdueixi la paraula clau, no es podrà accedir al contingut del sobre xifrat. Així, atès que la presentació d’ofertes a través de l’eina de Sobre Digital es basa en el xifratge de la documentació i requereix necessàriament la introducció per part de les empreses licitadores de la paraula clau, que només elles custodien durant tot el procés, per poder accedir al contingut xifrat dels sobres, no es podrà efectuar la valoració de la documentació de la seva oferta que no es pugui desxifrar per no haver introduït l’empresa la paraula clau.

Una vegada complimentada tota la documentació de l’oferta i adjuntats els documents que la conformen, es farà la presentació pròpiament dita de l’oferta. A partir del moment en què l’oferta s’hagi presentat, ja no es podrà modificar la documentació tramesa.

En cas de fallada tècnica que impossibiliti l’ús de l’eina de Sobre Digital el darrer dia de presentació de les proposicions, l’òrgan de contractació ampliarà el termini de presentació de les mateixes el temps que es consideri imprescindible, modificant el termini de presentació d’ofertes; publicant a la Plataforma de Serveis de Contractació Pública l’esmena corresponent; i, addicionalment, comunicant el canvi de data a totes les empreses que haguessin activat oferta.
Es pot trobar material de suport sobre com preparar una oferta mitjançant l’eina de sobre digital a l’apartat de “Licitació electrònica” de la Plataforma de Serveis de Contractació Pública, a l’adreça web següent:
https://contractaciopublica.gencat.cat/ecofin_sobre/AppJava/views/ajuda/empreses/ind ex.xhtml

Les ofertes presentades han d’estar lliures de virus informàtics i de qualsevol tipus de programa o codi nociu, ja que en cap cas es poden obrir els documents afectats per un virus amb les eines corporatives de l’Ajuntament. Així, és obligació de les empreses contractistes passar els documents per un antivirus i, en cas d’arribar documents de les seves ofertes amb virus, serà responsabilitat d’elles que l’Administració no pugui accedir al contingut d’aquests.

En cas que algun document presentat per les empreses licitadores estigui malmès, en blanc o sigui il·legible o estigui afectat per algun virus informàtic, l’òrgan de contractació, a través del servei de contractació i compres, valorarà, en funció de quina sigui la documentació afectada, les conseqüències jurídiques respecte de la participació d’aquesta empresa en el procediment, que s’hagin de derivar de la impossibilitat d’accedir al contingut d’algun dels documents de l’oferta. En cas de tractar-se de documents imprescindibles per conèixer o valorar l’oferta, es podrà acordar l’exclusió de l’empresa.

Les persones interessades en el procediment de licitació podran sol·licitar a l’òrgan de contractació informació addicional sobre els plecs i altra documentació complementària. Les persones interessades en el procediment de licitació també poden dirigir-se a l’òrgan de contractació per sol·licitar aclariments del que estableixen els plecs o la resta de documentació, a través de l’apartat de preguntes i respostes del tauler d’avisos de l’espai virtual de la licitació. Aquestes preguntes i respostes seran públiques i accessibles a través del tauler esmentat, residenciat en el Perfil de contractant de l’ajuntament.
8a. TERMINI DE PRESENTACIÓ DE PROPOSICIONS

L’anunci de la convocatòria es trametrà al Diari Oficial de la Unió Europea (DOUE), i s’haurà de publicar també en el Perfil de contractant, accessible a través de la web municipal www.montcada.cat/ajuntament/perfil-de-contractant/.
Les proposicions per prendre part al procediment, juntament amb la documentació exigida en aquest plec, es presentaran dins el termini de 30 dies naturals a comptar des de l’endemà al de la publicació de l’anunci de licitació en el DOUE. Si el darrer dia del termini és inhàbil o dissabte, s’entendrà prorrogat al primer dia hàbil següent.
Es recomana que la presentació d’ofertes es realitzi amb l’antelació suficient que permeti resoldre possibles incidències durant la preparació o enviament de l’oferta.

Si les 24 hores darreres del termini per a la presentació d’ofertes s’interromp el servei per causes tècniques o raons operatives de la pròpia plataforma, aquest termini es prorrogarà o, si el termini ja ha vençut, es rehabilitarà per un temps de 24 hores o, en tot cas, com a mínim, pel temps que hagi estat no operatiu, mitjançant la publicació en el perfil de contractant, esmenant-lo, sempre que sigui possible abans de la seva finalització.

Les proposicions extemporànies seran excloses. Les empreses licitadores que no hagin pogut presentar la seva oferta dins de termini per raons tècniques que considerin imputables a la plataforma, als serveis que aquesta integra (registre, validació de signatura...) o a l’eina de presentació electrònica d’ofertes, hauran d’acreditar les causes que han impedit aquesta presentació dins de termini i la mesa o l’òrgan de contractació decidirà el que procedeixi.
9a. FORMA DE PRESENTACIÓ DE PROPOSICIONS
Les proposicions són secretes i la seva presentació suposa l'acceptació incondicionada per part de l’empresa licitadora del contingut d’aquest plec, i també del plec de prescripcions tècniques, així com l’autorització a l’òrgan de contractació, a través del servei de contractació i compres, per consultar les dades que recullen el Registre Electrònic d’Empreses Licitadores de la Generalitat de Catalunya o el Registre oficial de licitadors i empreses classificades del sector públic, o les llistes oficials d’operadors econòmics d’un Estat membre de la Unió Europea.

Cada empresa licitadora no pot presentar més d’una proposició. Tampoc pot subscriure cap proposta en UTE amb d’altres si ho ha fet individualment o figurar en més d’una unió temporal. La infracció d’aquestes normes dona lloc a la no-admissió de cap de les propostes que hagi subscrit.
Les empreses licitadores poden substituir i/o modificar l’oferta presentada, durant el termini de presentació d’ofertes, mitjançant la presentació d’una segona oferta, que suposarà la retirada de la primera, sempre que l’empresa licitadora així ho hagi advertit expressament i fefaent a l’òrgan de contractació: en cas contrari, les ofertes seran excloses, per incompliment de la prohibició de presentació de proposicions simultànies.

En el supòsit que hi hagi discrepàncies entre les dades assenyalades en els camps de la plataforma de licitació electrònica, i les dades assenyalades en els documents de les ofertes que s’hagi requerit que s’adjuntin en la presentació de l’oferta, prevaldrà el que s’hagi indicat en els documents, que serà considerat l’oferta de l’empresa licitadora.
Les condicions establertes legalment per contractar han de complir-se abans de la finalització del termini de presentació de proposicions i subsistir en el moment de la perfecció del contracte, d’acord amb l’article 140.4 LCSP.

De conformitat amb l’article 140.3 LCSP, els licitadors s’obliguen a aportar, en qualsevol moment abans de la proposta d’adjudicació, tota la documentació exigida quan els hi sigui requerida. 

Les proposicions es presentaran en un DOS SOBRE DIGITALS, amb el contingut següent: 
CONTINGUT DEL SOBRE A (DOCUMENTACIÓ GENERAL)

a) Document europeu únic de contractació (DEUC)

Les empreses licitadores han de presentar el Document europeu únic de contractació (DEUC), que s’adjunta com a annex I a aquest plec, mitjançant el qual declaren el següent:

- Que la societat està constituïda vàlidament i que de conformitat amb el seu objecte social es pot presentar a la licitació, així com que la persona signatària del DEUC té la deguda representació per presentar la proposició i el DEUC.

- Que compleix els requisits de solvència econòmica i financera, i tècnica i professional, de conformitat amb els requisits mínims exigits en aquest plec.

- Que no està incursa en prohibició de contractar.

- Que compleix amb la resta de requisits que s’estableixen en aquest plec i que es poden acreditar mitjançant el DEUC.

Així mateix, s’ha d’incloure la designació del nom, cognoms i NIF de la persona o les persones autoritzades per accedir a les notificacions electròniques, i també les adreces de correu electròniques i, addicionalment, els números de telèfon mòbil on rebre els avisos de les notificacions, d’acord amb la clàusula desena d’aquest plec. Per tal de garantir la recepció de les notificacions electròniques, es recomana designar més d’una persona autoritzada a rebre-les, així com diverses adreces de correu electrònic i telèfons mòbils on rebre els avisos de les posades a disposició. Aquestes dades s’han d’incloure en l’apartat relatiu a “persona o persones de contacte” de la Part II.A del DEUC.

A més, les empreses licitadores indicaran en el DEUC, si escau, la informació relativa a la persona o les persones habilitades per representar-les en aquesta licitació. El DEUC s’ha de presentar signat electrònicament per la persona o les persones que tenen la deguda representació de l’empresa per presentar la proposició.

En el cas d’empreses que concorrin a la licitació amb el compromís d’agrupar-se en una unió temporal si resulten adjudicatàries del contracte, cadascuna ha d’acreditar la seva personalitat, capacitat i solvència, i presentar un DEUC separat. A més del DEUC, han d’aportar un document on consti el compromís de constituir-se formalment en unió temporal en cas de resultar adjudicatàries del contracte.

En el cas que l’empresa licitadora recorri a la solvència i mitjans d’altres empreses de conformitat amb el que preveu l’article 75 de la LCSP, o tingui la intenció de subscriure subcontractes, ha d’indicar aquesta circumstància en el DEUC i s’ha de presentar altre DEUC separat per cadascuna de les empreses a la solvència de les quals recorri o que tingui intenció de subcontractar.

Les empreses licitadores que figurin en una base de dades nacional d’un Estat membre de la Unió Europea, com un expedient virtual de l’empresa, un sistema d’emmagatzematge electrònic de documents o un sistema de prequalificació, d’accés gratuït, només han de facilitar en cada part del DEUC la informació que no figuri en aquestes bases. Així, les empreses inscrites en el Registre Electrònic d’Empreses Licitadores (RELI) de la Generalitat de Catalunya, o en el Registre oficial de licitadors i empreses classificades del sector públic, només estan obligades a indicar en el DEUC la informació que no figuri inscrita en aquests registres, o que no hi consti vigent o actualitzada. En tot cas, aquestes empreses han d’indicar en el DEUC la informació necessària que permeti a l’òrgan de contractació, si escau, accedir als documents o certificats justificatius corresponents.

L’aportació de la documentació justificativa del compliment dels requisits exigits en aquest plec el compliment dels quals s’ha indicat en el DEUC, l’haurà d’efectuar l’empresa licitadora en qui recaigui la proposta d’adjudicació per haver presentat l’oferta més avantatjosa econòmicament, amb caràcter previ a l’adjudicació.

Tanmateix, l’òrgan de contractació o la mesa de contractació podrà demanar a les empreses licitadores que presentin la totalitat o una part de la documentació justificativa del compliment dels requisits previs, quan considerin que hi ha dubtes raonables sobre la vigència o fiabilitat del DEUC o quan sigui necessari per al bon desenvolupament del procediment. No obstant això, l’empresa licitadora que estigui inscrita en el RELI o en el Registre oficial de licitadors i empreses classificades del sector públic o que figuri en una base de dades nacional d’un Estat membre de la Unió Europea d’accés gratuït, no està obligada a presentar els documents justificatius o altra prova documental de les dades inscrites en aquests registres.

b) Declaració de submissió als jutjats i tribunals espanyols

Les empreses estrangeres han d’aportar una declaració de submissió als jutjats i tribunals espanyols de qualsevol ordre per a totes les incidències que puguin sorgir del contracte, amb renúncia expressa al seu fur propi.

c) Compromís d’adscripció de mitjans materials i/o personals

Declaració responsable de l’empresa de comprometre’s a adscriure a l’execució del contracte els mitjans personals o materials suficients per satisfer-lo correctament. Aquesta compromís s’integrarà en el contracte, constituint una obligació essencial del mateix als efectes previstos a l’article 211.1.f) de la LCSP. La declaració haurà d’incloure els noms i qualificacions professionals del personal responsable destinat a l’execució del contracte, de conformitat amb l’article 76 de la LCSP.
CONTINGUT DEL SOBRE B (DOCUMENTACIÓ RELATIVA ALS CRITERIS D’ADJUDICACIÓ AVALUABLES DE FORMA AUTOMÀTICA)
Les empreses licitadores han d’incloure en el sobre B tota la documentació relacionada amb els criteris d’adjudicació sotmesos a valoració automàtica, a què es refereix la clàusula tretzena d’aquest plec.
La proposició econòmica i la resta de criteris avaluables automàticament s’ha de formular, conforme al model que s’adjunta com a ANNEX II a aquest plec.

No s’acceptaran les proposicions econòmiques que continguin omissions, errades o esmenes que no permetin conèixer clarament allò que es considera fonamental per valorar-les.

A través de l’eina de Sobre Digital les empreses hauran de signar el document “resum” de les seves ofertes, amb signatura electrònica avançada basada en un certificat qualificat o reconegut, amb la signatura del qual s’entén signada la totalitat de l’oferta, atès que aquest document conté les empremtes electròniques de tots els documents que la composen.
Les proposicions s’han de signar pels representants legals de les empreses licitadores i, en cas de tractar-se d’empreses que concorrin amb el compromís de constituir-se en UTE si resulten adjudicatàries, s’han de signar pels representants de totes les empreses que la composen. La persona o les persones que signin l’oferta ha o han de ser la persona o una de les persones signants del DEUC.

Les empreses licitadores podran assenyalar, de cada document respecte del qual s’hagi assenyalat en l’eina de Sobre Digital que poden declarar que conté informació confidencial, si conté informació d’aquest tipus.

Els documents i les dades presentades per les empreses licitadores en el sobre B i, si s’escau, en el sobre C, es poden considerar de caràcter confidencial si inclouen secrets industrials, tècnics o comercials i/o drets de propietat intel·lectual i la seva difusió a terceres persones pugui ser contrària als seus interessos comercials legítims, perjudicar la competència lleial entre les empreses del sector; o bé quan el seu tractament pugui ser contrari a les previsions de la normativa en matèria de protecció de dades de caràcter personal. Així mateix, el caràcter confidencial afecta a qualsevol altres informacions amb un contingut que es pugui utilitzar per falsejar la competència, ja sigui en aquest procediment de licitació o en altres de posteriors. No tenen en cap cas caràcter confidencial l’oferta econòmica de l’empresa, ni les dades incloses en el DEUC.

La declaració de confidencialitat de les empreses ha de ser necessària i proporcional a la finalitat o interès que es vol protegir i ha de determinar de forma expressa i justificada els documents i/o les dades facilitades que considerin confidencials. No s’admeten declaracions genèriques o no justificades del caràcter confidencial. En tot cas, correspon a l’òrgan de contractació valorar si la qualificació de confidencial de determinada documentació és adequada i, en conseqüència, decidir sobre la possibilitat d’accés o de vista de dita documentació, prèvia audiència de l’empresa o les empreses licitadores afectades.

Les empreses licitadores podran presentar una còpia de seguretat, en suport físic electrònic, dels documents de les seves ofertes que han presentat mitjançant l’eina de Sobre Digital. Aquesta còpia s’haurà de lliurar a sol·licitud de l’òrgan de contractació / de la mesa de contractació, en cas que es requereixi, i haurà de contenir una còpia de l’oferta amb exactament els mateixos documents –amb les mateixes empremtes digitals– que els aportats en l’oferta mitjançant l’eina de Sobre Digital.
10a. MITJANS DE COMUNICACIÓ ELECTRÒNICS

La tramitació d’aquesta licitació comporta la pràctica de les notificacions i comunicacions que en derivin per mitjans exclusivament electrònics.

No obstant això, es podrà utilitzar la comunicació oral per a comunicacions diferents de les relatives als elements essencials, això és, els plecs i les ofertes, deixant-ne el contingut de la comunicació oral documentat degudament, per exemple, mitjançant els arxius o resums escrits o sonors dels principals elements de la comunicació.

Les comunicacions i les notificacions que es facin durant el procediment de contractació i durant la vigència del contracte s’efectuaran per mitjans electrònics a través del sistema de notificació e-NOTUM. A aquests efectes, s’enviaran els avisos de la posada a disposició de les notificacions i les comunicacions a les adreces de correu electrònic i als telèfons mòbils que les empreses hagin facilitat a aquest efecte. Un cop rebuts el/s correu/s electrònic/s i, en el cas que s’hagin facilitat també telèfons mòbils, els SMS, indicant que la notificació corresponent s’ha posat a disposició en l’e-NOTUM, haurà/n d’accedir-hi la/les persones designada/es, mitjançant l’enllaç que s’enviarà a aquest efecte. En l’espai virtual on hi ha dipositada la notificació, es permet accedir a dita notificació amb certificat digital o amb contrasenya.

Els terminis a comptar des de la notificació es computaran des de la data d’enviament de l’avís de notificació, si l’acte objecte de notificació s’ha publicat el mateix dia en el perfil de contractant de l’òrgan de contractació. En cas contrari, els terminis es computaran des de la recepció de la notificació per part de l’empresa a qui s’adreça.

D’altra banda, per tal de rebre tota la informació relativa a aquesta licitació, les empreses licitadores obligatòriament s’han de subscriure com a interessades en aquesta licitació, a través del servei de subscripció a les novetats de l’espai virtual de licitació que a tal efecte es posa a disposició a l’adreça www.montcada.cat/ajuntament/perfil-de-contractant/.
La ruta web serà la següent: perfil de contractant – accés a l’espai de difusió de la contractació pública de l’ajuntament – anuncis de licitació – subministrament de material de construcció de Montcada i Reixac – subscripcions.

Aquesta subscripció permetrà rebre avís de manera immediata a les adreces electròniques de les persones subscrites de qualsevol novetat, publicació o avís relacionat amb aquesta licitació.

Així mateix, determinades comunicacions que s’hagin de fer amb ocasió o com a conseqüència del procediment de licitació i d’adjudicació del present contracte es realitzaran mitjançant el tauler d’anuncis associat a l’espai virtual de licitació d’aquesta licitació de la Plataforma de Serveis de Contractació Pública. En aquest tauler d’anuncis electrònic també es publicarà informació relativa tant a la licitació, com al contracte.

A més, les empreses licitadores també es poden donar d’alta en el Perfil del licitador, prèvia l’autenticació requerida. El Perfil del licitador està constituït per un conjunt de serveis adreçats a les empreses licitadores amb l’objectiu de proveir un espai propi a cada empresa licitadora, amb un seguit d’eines que faciliten l’accés i la gestió d’expedients de contractació del seu interès. Per donar-se d’alta cal fer “clic” en l’apartat “Perfil de licitador” de la Plataforma de Serveis de Contractació Pública i disposar del certificat digital requerit.

Els licitadors hauran de disposar de signatura electrònica. D’acord amb la disposició addicional primera del DL 3/2016, serà suficient l'ús de la signatura electrònica avançada basada en un certificat qualificat o reconegut de signatura electrònica en els termes previstos en el Reglament (UE) 910/2014/UE, del Parlament Europeu i del Consell, de 23 de juliol de 2014, relatiu a la identificació electrònica i els serveis de confiança per a les transaccions electròniques en el mercat interior. Per tant, aquest és el nivell de seguretat mínim necessari del certificat de signatura electrònica admesa per a la signatura de la declaració responsable i de l’oferta.
La signatura de l’oferta s’esmenarà, si és necessari, previ requeriment per part de l’òrgan de contractació, amb la signatura correcta del resum, que l’empresa licitadora haurà d’haver guardat sense efectuar-hi cap modificació; en el cas del DEUC, l’esmena es produirà amb la signatura d’un de nou.

Els formats admesos per als documents que s’annexin a la presentació d’una proposició són els següents: 
Format de processador de text: .doc | .docx | .odt | .rtf | .sxw | .abw 
Format de full de càlcul: .xls | .xlsx. | .ods 
Format de presentació natiu de Microsoft PowerPoint: .ppt |.pptx | .odp 
Format documental: .pdf | .odi 
Format gràfic: .jpg | .bmp | .tiff | .tif 
Format de dibuix: .dwg 
Com a mesura alternativa per adjuntar arxius d’altres formats, es poden enviar en un arxiu comprimit (ZIP).

L’eina de Sobre Digital no permet la presentació d’arxius de mida superior a 25 Mb. Per aquest motiu, els arxius de les ofertes d’aquesta mida s’han de comprimir o fragmentar en diverses parts. La partició s’ha de realitzar manualment (sense utilitzar eines del tipus winzip o winrar de partició automàtica) i sense incorporar cap tipus de contrasenya. Els arxius resultants de la partició s’incorporaran, numerats, en l’apartat “altra documentació” (part 1 de 2, part 2 de 2).
Les notificacions electròniques s'entendran rebutjades a tots els efectes si, un cop s'ha acreditat la seva posada a disposició, han transcorregut 10 dies naturals sense que s’hagi accedit al seu contingut.
11a. APTITUD PER CONTRACTAR 

Estan facultades per participar en aquesta licitació i subscriure, si escau, el contracte corresponent les persones naturals o jurídiques, espanyoles o estrangeres, que reuneixin les condicions següents:

- Tenir personalitat jurídica i plena capacitat d’obrar, d’acord amb el que preveu l’article 65 de la LCSP.

- No estar incurses en cap de les circumstàncies de prohibició de contractar recollides en l’article 71 de la LCSP, la qual cosa poden acreditar per qualsevol dels mitjans establerts en l’article 85 de la LCSP.

- Acreditar la solvència requerida, en els termes establerts en la clàusula dotzena d’aquest plec.
- Tenir l’habilitació empresarial o professional que, si s’escau, sigui exigible per dur a terme la prestació que constitueixi l’objecte del contracte.

Les prestacions objecte d’aquest contracte han d’estar compreses dins de les finalitats, objecte o àmbit d’activitat de les empreses licitadores, segons resulti dels seus estatuts o de les seves regles fundacionals.

La capacitat d’obrar de les empreses espanyoles persones jurídiques s’acredita mitjançant l’escriptura de constitució o modificació inscrita en el Registre Mercantil, quan sigui exigible conforme a la legislació mercantil. Quan no ho sigui, s’acredita mitjançant l’escriptura o document de constitució, estatuts o acta fundacional, en què constin les normes que regulen la seva activitat, inscrits, si s’escau, en el corresponent registre oficial. També cal aportar el NIF de l’empresa.

La capacitat d’obrar de les empreses espanyoles persones físiques s’acredita amb la presentació del NIF.

La capacitat d’obrar de les empreses no espanyoles d’Estats membres de la Unió Europea o signataris de l’Acord sobre Espai Econòmic Europeu s’ha d’acreditar mitjançant la inscripció en els registres professionals o mercantils adients del seu Estat membre d’establiment o la presentació d’una declaració jurada o una de les certificacions que s’indiquen en l’annex XI de la Directiva 2014/24/UE.

La capacitat d’obrar de les empreses estrangeres d’Estats no membres de la Unió Europea ni signataris de l’Acord sobre Espai Econòmic Europeu s’acredita amb l’aportació d’un informe emès per la missió diplomàtica permanent o per l’oficina consular d’Espanya del lloc del domicili de l’empresa, en el qual consti, prèvia acreditació per l’empresa, que figuren inscrites en el registre local professional, comercial o anàleg, o, en el seu defecte, que actuen habitualment en el tràfic local dins l’àmbit de les activitats que abasta l’objecte del contracte. 

També poden participar en aquesta licitació les unions d’empreses que es constitueixin temporalment a aquest efecte (UTE), sense que sigui necessària formalitzar-les en escriptura pública fins que no se’ls hagi adjudicat el contracte. Aquestes empreses queden obligades solidàriament davant l’Administració i han de nomenar una persona representant o apoderada única amb poders suficients per exercir els drets i complir les obligacions que es derivin del contracte fins a la seva extinció, sense perjudici que les empreses atorguin poders mancomunats per a cobraments i pagaments d’una quantia significativa.

Les circumstàncies relatives a la capacitat, solvència i absència de prohibicions de contractar han de concórrer en la data final de presentació d’ofertes i subsistir en el moment de perfecció del contracte.

12a. CONDICIONS MÍNIMES I MITJANS D’ACREDITACIÓ DE LA SOLVÈNCIA ECONÒMICA I FINANCERA I PROFESSIONAL O TÈCNICA
Els licitadors hauran de complir les condicions següents:
1. Solvència econòmica i financera:

Els licitadors hauran acreditar-ne la solvència econòmica i financera, mitjançant una declaració relativa a la xifra de negocis global en l’àmbit objecte del contracte que, com a mínim, ha de ser igual, a 75.000,00 euros

Aquest volum ha de referir-se a l’any de major volum de negoci dins dels tres darrers anys conclosos.
Quan ho requereixin els serveis dependents de l’òrgan de contractació,  el volum anual de negocis del licitador o candidat s’ha d’acreditar per mitjà dels seus comptes anuals aprovats i dipositats al Registre Mercantil, si l’empresari està inscrit en el Registre, i en cas contrari pels dipositats en el registre oficial en què hagi d’estar inscrit. Els empresaris individuals no inscrits en el Registre Mercantil han d’acreditar el seu volum anual de negocis mitjançant els seus llibres d’inventaris i comptes anuals legalitzats pel Registre Mercantil.
2. Solvència tècnica i professional: 

Per justificar-ne la solvència tècnica i professional, els licitadors hauran d’acreditar que, en el decurs dels darrers tres anys, han realitzat com a mínim un subministrament de similar naturalesa al de l’objecte del contracte, sempre que l'import anual acumulat en l'any de major execució sigui igual o superior al 70% del valor estimat del contracte, o de la seva anualitat mitja si aquesta es inferior al valor estimat del contracte.
Quan ho requereixin els serveis dependents de l’òrgan de contractació, els subministraments efectuats s’han d’acreditar mitjançant certificats expedits o visats per l’òrgan competent, quan el destinatari sigui una entitat del sector públic; quan el destinatari sigui un subjecte privat, mitjançant un certificat expedit per aquest o, a falta d’aquest certificat, mitjançant una declaració de l’empresari acompanyat dels documents que tingui en poder seu que acreditin la realització de la prestació.
13a. CRITERIS DE VALORACIÓ DE LES OFERTES

Els criteris a tenir en compte per considerar quina és la proposició econòmicament més avantatjosa, valorables tots de forma automàtica, són els següents:

1. Oferta econòmica del quadre de preus unitaris dels articles descrits en el plec de condicions tècniques particulars, fins a ............................................................. 70 punts
L’oferta consistirà en una baixa sobre el preu global previst en el quadre esmentat. Caldrà que els licitadors emplenin el referit quadre, desglossant els preus unitaris que conformen el preu global ofertat i respectant, en tot cas, el nombre d’unitats previstes.

El càlcul es farà de la forma següent:
P = Puntuació màxima (70) x baixa a valorar


             baixa més alta
La baixa total proposada per cada empresa licitadora es calcularà en funció de les baixes ofertades a cada bloc de preus unitaris descrit en el plec de prescripcions tècniques particulars, de la manera següent:

Baixa TOTAL = (BB1x0,10) + (BB2x0,20) + (BB3x0,25) + (BB4x0,15) + (BB5x0,20) +  (BB6x0,10) 

BB1 = Baixa bloc 1

BB2 = Baixa bloc 2

BB3 = Baixa bloc 3

BB4 = Baixa bloc 4

BB5 = Baixa bloc 5

BB6 = Baixa bloc 6

2. Oferta econòmica de preus unitaris dels articles no descrits en el plec tècnic, fins a ......................................................................................................................... 20 punts

L’oferta consistirà en un percentatge de descompte respecte del preu de venda al públic (PVP) que apliquin els licitadors.
La valoració es farà de la forma següent:
- ofertes que apliquin un descompte del 5% sobre el PVP.................................. 5 punts

- ofertes que apliquin un descompte del 10% sobre el PVP............................... 10 punts
- ofertes que apliquin un descompte del 15% sobre el PVP............................... 15 punts
- ofertes que apliquin un descompte del 20% sobre el PVP............................... 20 punts

3. Oferta de prestació de serveis complementaris, fins a ................................. 10 punts

- S’assignaran 5 punts a les ofertes que incloguin assessorament tècnic en nous materials i en la seva aplicació, fins i tot amb visites d’obra in situ o al mateix ajuntament sempre que sigui necessari.
- S’assignaran 5 punts a les ofertes que es comprometin a subministrar els articles en menys de 72 hores, des de l’encàrrec.
En cas d’empat, s’aplicaran els criteris de desempat previstos a l’article 147.2 LCSP.
14a. COMPOSICIÓ DE LA MESA DE CONTRACTACIÓ

La Mesa de Contractació tindrà la composició següent:
- Presidència:  Sr. Jaume Teixidó (Regidor de Contractació i Compres)

Suplents: Sr. Gerard Garrido i Sr. Juan Carlos de la Torre 

- Vocal Àrea Gestora: Sr. Josep Pubill (Coordinador de Serveis Municipals)

Suplent:  Sr. Jordi Català
- Vocal assessor jurídic: Sra. M. José López (Secretària de la Corporació)

Suplent: Sr. Eduard Navarro

- Vocal Intervenció: Sr. David Magriñá (Interventor de la Corporació)

Suplent: Sr. Roger Miras
- Secretaria:  Sra. Susanna Maza (Servei de Contractació i Compres)

Suplent:  Sra. Aránzazu López 
15a.  OBERTURA DE LES PROPOSICIONS
La Mesa de contractació, en sessió no pública i telemàtica, qualificarà la documentació continguda en el Sobre A i, en cas d’observar defectes esmenables, ho comunicarà a les empreses licitadores afectades perquè els esmenin en el termini de tres dies.

Un cop esmenats, si s’escau, els defectes en la documentació continguda en el Sobre A, la mesa l’avaluarà i determinarà les empreses admeses a la licitació i les excloses, i també, en el seu cas, les causes de l’exclusió.

Sense perjudici de la comunicació a les persones interessades, es faran públiques aquestes circumstàncies mitjançant el Perfil de contractant.

Així mateix, d’acord amb l’article 95 de la LCSP la Mesa podrà sol·licitar a les empreses licitadores els aclariments que li calguin sobre els certificats i documents presentats o requerir-les perquè en presentin de complementaris, les quals, de conformitat amb l’article 22 del RGLCAP, disposaran d’un termini de cinc dies naturals sense que puguin presentar-se després de declarades admeses les ofertes.

Aquestes peticions d’esmena o aclariment es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula desena d’aquest plec.

L’aportació de documentació es durà a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Els sobres B s’han d’obrir en la data i hora assenyalada en l’anunci de licitació i configurades en l’eina de sobre digital, i es podrà fer un cop les persones que permeten l’obertura dels sobres, anomenades custodis, hagin aplicat, amb el quòrum mínim i en l’interval de temps que s’hagin definit prèviament, les seves credencials i hagi arribat la data i hora assenyalades.
La Mesa de contractació podrà sol·licitar i admetre l’aclariment o l’esmena d’errors en les ofertes quan siguin de tipus material o formal, no substancials i no impedeixin conèixer el sentit de l’oferta. Únicament es permetrà l’aclariment o l’esmena d’errors en les ofertes sempre que no comportin una modificació o concreció de l’oferta, amb la finalitat de garantir el principi d’igualtat de tracte entre empreses licitadores.

Seran excloses de la licitació, mitjançant resolució motivada, les empreses les proposicions de les quals no concordin amb la documentació examinada i admesa, les que excedeixin del pressupost base de licitació, modifiquin substancialment els models de proposició establerts en aquest plec, comportin un error manifest en l’import de la proposició i aquelles en les quals l’empresa licitadora reconegui l’existència d’error o inconsistència que la fa inviable.

L’existència d’errors en les proposicions econòmiques de les empreses licitadores implicarà l’exclusió d’aquestes del procediment de contractació, quan pugui resultar afectat el principi d’igualtat, en els casos d’errors que impedeixen determinar amb caràcter cert quin és el preu realment ofert per les empreses i, per tant, impedeixin realitzar la valoració de les ofertes.

La Mesa podrà sol·licitar els informes tècnics que consideri necessaris abans de formular la seva proposta d’adjudicació. També podrà sol·licitar aquests informes quan consideri necessari verificar que les ofertes compleixen amb les especificacions tècniques dels plecs. Les proposicions que no compleixin dites prescripcions no seran objecte de valoració.

REUNIÓ TELEMÀTICA: 

L'obertura d'ofertes econòmiques i/o d'altres criteris avaluables automàticament a través de l'eina del Sobre Digital 2.0 es desenvoluparà a distància sense l'assistència presencial dels membres de la Mesa i la resta de persones interessades.
A tal efecte, s’utilitzarà qualsevol dels mitjans electrònics existents que assegurin el seguiment telemàtic en directe per part de la resta de membres de la Mesa de contractació i les persones interessades,  proporcionant un enllaç que permeti fer aquest seguiment. 
En el cas excepcional en què no es pugui garantir el seguiment telemàtic en directe per part dels membres de la Mesa i les terceres persones interessades en el procediment de licitació, s'haurà de certificar que l'obertura de les proposicions econòmiques i/o d'altres criteris avaluables automàticament, s'ha realitzat amb totes les garanties i, en qualsevol cas, es notificarà als interessats l'acta de la sessió, al més aviat possible.
16a.   OFERTES AMB VALORS ANORMALS O DESPROPORCIONATS

La determinació de les ofertes que presentin uns valors anormals s’ha de dur a terme en funció dels límits i els paràmetres objectius establerts a la clàusula tretzena d’aquest plec.

En el supòsit que una o diverses de les ofertes presentades incorrin en presumpció d’anormalitat, la Mesa de contractació requerirà a l’empresa o empreses licitadores que les hagin presentat perquè les justifiquin i desglossin raonadament i detalladament el baix nivell dels preus, o de costos, o qualsevol altre paràmetre sobre la base del qual s’hagi definit la anormalitat de l’oferta. Per aquest motiu, la Mesa requerirà a aquesta empresa o empreses les precisions que consideri oportunes sobre la viabilitat de l’oferta i les pertinents justificacions. Les empreses disposaran d’un termini de tres dies hàbils per presentar la informació i els documents que siguin pertinents a aquests efectes.

Aquest requeriment s’efectuarà mitjançant notificació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula desena d’aquest plec.
L’aportació de documentació es durà a terme a través de la funcionalitat que a aquest efecte té l’eina de Sobre Digital, mitjançant la qual s’enviarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

Transcorregut aquest termini, si la Mesa de contractació no rep la informació i la documentació justificativa sol·licitada, ho posarà en coneixement de l’òrgan de contractació i es considerarà que la proposició no podrà ser complerta, quedant l’empresa licitadora exclosa del procediment.

Si la Mesa de contractació rep la informació i la documentació justificativa sol·licitada dins de termini, l’avaluarà i elevarà la corresponent proposta d’acceptació o rebuig de la proposició, degudament motivada, a l’òrgan de contractació, per tal que aquest decideixi, previ l’assessorament tècnic del servei corresponent, o bé l’acceptació de l’oferta, perquè considera acreditada la seva viabilitat, o bé, en cas contrari, el seu rebuig.

L’òrgan de contractació rebutjarà les ofertes incurses en presumpció d’anormalitat si es basen en hipòtesis o pràctiques inadequades des d’una perspectiva tècnica, econòmica o jurídica. Així mateix, rebutjarà les ofertes si comprova que són anormalment baixes perquè vulneren la normativa sobre subcontractació o no compleixen les obligacions aplicables en matèria mediambiental, social o laboral, nacional o internacional, inclòs l’incompliment dels convenis col·lectius sectorials vigents, en aplicació del que estableix l’article 201 de la LCSP.

17a. CLASSIFICACIÓ DE LES OFERTES I REQUERIMENT DE DOCUMENTACIÓ PREVI A L’ADJUDICACIÓ

Un cop valorades les ofertes, la Mesa de contractació les classificarà per ordre decreixent i  emetrà la corresponent proposta d’adjudicació.

La proposta d’adjudicació de la Mesa no crea cap dret a favor de l’empresa licitadora proposada com a adjudicatària, ja que l’òrgan de contractació podrà apartar-se’n sempre que motivi la seva decisió.

Tot seguit, el servei de contractació i compres requerirà a l’empresa licitadora que hagi presentat la millor oferta perquè, dins del termini de deu dies hàbils a comptar des del següent a aquell en què hagués rebut el requeriment, presenti la documentació justificativa que més avall s’indica.

Aquest requeriment s’efectuarà mitjançant notificació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula desena d’aquest plec.
L’aportació de documentació es durà a terme a través de la funcionalitat que a aquest efecte té l’eina de Sobre Digital, mitjançant la qual s’enviarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

L’empresa licitadora que hagi presentat la millor oferta haurà d’aportar la documentació següent –aquesta documentació, si escau, també s’haurà d’aportar respecte de les empreses a les capacitats de les quals es recorri:

A.1 Empreses no inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic o que no figurin en una base de dades nacional d’un Estat membre de la Unió Europea

- Documentació corresponent acreditativa de la capacitat d’obrar i de la personalitat jurídica, d’acord amb les previsions de la clàusula onzena.

- Documents acreditatius de la representació i personalitat jurídica de les persones signants de les ofertes.
- Documentació acreditativa del compliment dels requisits específics de solvència o del certificat de classificació corresponent.
- Qualsevol altra documentació que, específicament i per la naturalesa del contracte, es requereixi en aquest plec.
A.2. Empreses inscrites en el Registre Electrònic d’Empreses Licitadores (RELI) o en el Registre Oficial de Licitadors i Empreses Classificades del Sector Públic o que figurin en una base de dades nacional d’un Estat membre de la Unió Europea

- Si s’escau, documents acreditatius de l’efectiva disposició de mitjans que s’hagi compromès a dedicar o adscriure a l’execució del contracte d’acord amb l’article 76.2 de la LCSP.

- Qualsevol altra documentació que, específicament i per la naturalesa del contracte, es requereixi en aquest plec.

Un cop aportada per l’empresa licitadora que hagi presentat la millor oferta la documentació requerida, aquesta es qualificarà. Si s’observa que en la documentació presentada hi ha defectes o errors de caràcter esmenable, s’ha de comunicar a les empreses afectades perquè els corregeixin o esmenin en el termini màxim de 3 dies hàbils.

Aquestes peticions d’esmena o aclariment es comunicaran a l’empresa mitjançant comunicació electrònica a través de l’e-NOTUM, integrat amb la Plataforma de Serveis de Contractació Pública, d’acord amb la clàusula desena d’aquest plec.

L’aportació de documentació es durà a terme a través de la funcionalitat que a aquest efecte té l’eina de Sobre Digital, mitjançant la qual s’adreçarà un correu electrònic a l’adreça o les adreces assenyalades per les empreses licitadores en el formulari d’inscripció, amb l’enllaç per a què accedeixin a l’espai de l’eina en què han d’aportar la documentació corresponent.

En el cas que no es complimenti adequadament el requeriment de documentació en el termini assenyalat, o bé en el termini per esmenar que es doni, s’entendrà que l’empresa licitadora ha retirat la seva oferta i es procedirà a requerir la mateixa documentació a l’empresa licitadora següent, per l’ordre en què hagin quedat classificades les ofertes.  
L’eventual falsedat en allò declarat per les empreses licitadores en el DEUC o en altres declaracions pot donar lloc a la causa de prohibició de contractar amb el sector públic prevista en l’article 71.1.e de la LCSP.

18a. ADJUDICACIÓ I FORMALITZACIÓ DEL CONTRACTE

L’adjudicació del contracte, i els actes relatius a la seva execució, compliment i efectes, s’acordaran per la Junta de Govern Local. L’acord es notificarà als candidats o licitadors i, simultàniament, es publicarà en el Perfil de Contractant.

El contracte es formalitzarà en document administratiu, mitjançant signatura electrònica avançada basada en un certificat qualificat o reconegut de signatura electrònica.
En tractar-se d’un contracte susceptible de recurs especial, la formalització no es produirà abans del transcurs dels 15 dies hàbils següents a la remissió de la notificació de l’adjudicació.
El servei municipal de contractació i compres requerirà a l’empresa adjudicatària perquè formalitzi el contracte en un termini no superior a cinc dies a comptar del següent a aquell en què hagi rebut el requeriment.
En el supòsit que el contracte no es pugui formalitzar amb l’empresa adjudicatària, s’adjudicarà a l’empresa següent que hagi presentat la millor oferta d’acord amb l’ordre en què hagin quedat classificades les ofertes, amb la presentació prèvia de la documentació a què es refereix la clàusula anterior, essent aplicables els mateixos terminis.

Les empreses que hagin concorregut amb el compromís de constituir-se en UTE hauran de presentar, un cop s’hagi efectuat l’adjudicació del contracte al seu favor, l’escriptura pública de constitució de la unió temporal (UTE) en la qual consti el nomenament de la persona representant o de la persona apoderada única de la unió amb poders suficients per exercir els drets i complir les obligacions que es derivin del contracte fins a la seva extinció.

El contingut del contracte serà el que estableixen els articles 35 de la LCSP i 71 del RGLCAP i no inclourà cap clàusula que impliqui alteració dels termes de l’adjudicació.

La formalització d’aquest contracte, juntament amb el contracte, es publicarà en un termini no superior a quinze dies després del seu perfeccionament en el perfil de contractant.
19a. DURADA DEL CONTRACTE 

El contracte tindrà una durada de dos anys a comptar des de la formalització del contracte. 

La data d’inici de la prestació es fixarà en el contracte d’acord amb l’article 35.1.g) LCSP.

El contracte serà prorrogable de forma expressa, per dos períodes d’un any cadascú, sense que la durada de la seva vigència, incloses les pròrrogues, pugui excedir de quatre anys.

La pròrroga serà obligatòria per al contractista quan aquesta se li hagi comunicat amb una antelació mínima de 2 mesos a la finalització de la durada del contracte. 

 20a. OBLIGACIONS DE L’ADJUDICATARI
· Garantir el compliment de les disposicions vigents en matèria laboral, de seguretat social, de seguretat i salut en el treball, d'integració social de les persones amb discapacitat, d’igualtat efectiva de dones i homes, fiscal, de protecció de dades personals, i en matèria mediambiental.
· Indicar una adreça de correu electrònic on s’adreçaran les comandes.
· Lliurar els béns objecte de subministrament a les instal·lacions municipals que s'indiquen en el plec de condicions tècniques particulars.
· Efectuar el lliurament en el termini màxim que s'indica en el plec de condicions tècniques particulars.
21a. OBLIGACIONS DE L’ADMINISTRACIÓ

Són obligacions de l’Administració contractant:
· Abonar el preu dels subministraments efectivament lliurats i formalment rebuts.

· Posar a disposició del contractista els béns públics necessaris per a la correcta execució del subministrament.
· Atorgar al contractista la protecció adequada per tal que pugui realitzar correctament l'execució del subministrament
22a. FORMA DE PAGAMENT

L’import del bé subministrat s’acreditarà per mitjà de la presentació mensual de factures que acreditin la realització total o parcial, si s’escau, de l’objecte del contracte. 

Les factures que s’hagin d’emetre en format electrònic, d’acord amb el que estableix la Llei 25/2013, s’han de signar amb signatura avançada basada en un certificat reconegut, i han d’incloure, necessàriament, el número d’expedient de contractació. La factura es presentarà electrònicament en el punt general d'entrada: Plataforma e-FACT del Consorci d’Administració Oberta de Catalunya,  o a través de la seu electrònica de l’Ajuntament mitjançant la pàgina web www.montcada.cat (https://seu-e.cat/web/montcadaireixac). També es podrà utilitzar el "Punto General de entradas de facturas Electrónicas FACe" de la Administración General del Estado.

El format de la factura electrònica i signatura s’han d’ajustar al que disposa l’annex 1 de l’Ordre ECO/306/2015, de 23 de setembre, per la qual es regula el procediment de tramitació i anotació de les factures en el Registre comptable de factures en l’àmbit de l’administració de la Generalitat de Catalunya i el sector públic que en depèn.

23a. REVISIÓ DE PREUS

Aquest contracte no està subjecte a revisió de preus.
24a. MODIFICACIÓ DEL CONTRACTE

El contracte podrà modificar-se per raons d'interès públic en els supòsits i en la forma prevista en els articles 203 a 207 i concordants de la LCSP i la resta de normativa aplicable.

De conformitat amb l’article 204 LCSP, el contracte també podrà modificar-se quan l’Ajuntament hagi d'incrementar el nombre d’articles a subministrar inicialment previstos. Aquesta modificació no podrà superar el 10% del preu del contracte, serà obligatòria per al contractista i es realitzarà d’acord amb els preus unitaris ofertats o, tractant-se d’articles no descrits en el plec, d’acord amb el percentatge de descompte ofertat.

Així mateix, el contracte es podrà modificar quan sigui necessari realitzar prestacions addicionals que únicament pugui portar a terme el contractista per raons econòmiques o tècniques o perquè una nova adjudicació pugui generar inconvenients significatius o un augment substancial de costos per a l’Ajuntament.

25a. PENALITATS

En el cas que l’Ajuntament opti per la no resolució del contracte, s’imposaran al contractista les penalitats següents:

- Per l’incompliment del termini, total o parcial, s’imposarà una penalitat diària en la proporció de 0,60 € per cada 1.000 € del preu del contracte, IVA exclòs. 

- Per altres incompliments, amb el límit del 10% del preu del contracte, per a cada penalitat, i amb el límit del 50% en el seu conjunt, ambdós IVA exclòs, s’imposaran penalitats pel compliment defectuós de la prestació, o per l’incompliment dels compromisos o de les condicions especials d’execució definides al contracte, penalitats que hauran de ser proporcionals al grau d’incompliment.

26a. CAUSES DE RESOLUCIÓ 

Són causes de resolució del contracte, a més de les previstes als articles 211, 306 i concordants de la LCSP, el fet d’incórrer el contractista en qualsevol de les causes de prohibició per a contractar amb l’Administració Pública estipulades a l’article 71 LCSP. 

27a. RECEPCIÓ  

No s’estableix termini especial de recepció i regirà el termini general d’un mes a comptar des del lliurament del bé l’objecte del contracte, recepció que s’haurà de formalitzar mitjançant el corresponent document acreditatiu.

Si a causa del seu estat el bé objecte del contracte no pot ser rebut, s’ha de deixar-ne constància en l’acta de recepció i l’Ajuntament ha de donar les instruccions necessàries a l’empresa contractista perquè solucioni l’estat del bé defectuós o lliuri un bé nou d’acord amb el contracte.

28a. TERMINI DE GARANTIA

El termini de garantia serà d’un any
29a.
PRERROGATIVES DE L’ADMINISTRACIÓ

Dins dels límits i amb subjecció als requisits i efectes assenyalats en la LCSP, l’òrgan de contractació ostenta les prerrogatives d’interpretar el contracte, resoldre els dubtes que ofereixi el seu compliment, modificar-lo per raons d’interès públic, acordar la seva resolució i determinar-ne els efectes. Els acords que adopti l’òrgan de contractació en l’exercici de les prerrogatives esmentades exhaureixen la via administrativa i són immediatament executius

30a. CONDICIONS ESPECIALS D’EXECUCIÓ DEL CONTRACTE

Els licitadors i els contractistes assumeixen les obligacions següents:

a)
Observar els principis, les normes i els cànons ètics propis de les activitats, els oficis i/o les professions corresponents a les prestacions objecte dels contractes.

b)
No realitzar accions que posin en risc l’interès públic. 

c)
Denunciar les situacions irregulars que es puguin presentar en els processos de contractació pública o durant l’execució dels contractes.

d)
Abstenir-se de realitzar conductes que tinguin per objecte o puguin produir l’efecte d’impedir, restringir o falsejar la competència com per exemple els comportaments col·lusoris o de competència fraudulenta (ofertes de resguard, eliminació d’ofertes, assignació de mercats, rotació d’ofertes, etc.). 

e)
Respectar els acords i les normes de confidencialitat. 

f)
Col·laborar amb  l’òrgan de contractació en les actuacions que aquest realitzi per al seguiment  i/o l’avaluació del compliment del contracte, particularment facilitant la informació que li sigui sol·licitada per a aquestes finalitats i que la legislació de transparència i els contractes del sector públic imposen als adjudicataris en relació amb l’Administració o administracions de referència, sens perjudici del compliment de les obligacions de transparència que els pertoquin de forma directa per previsió legal.

g) Complir les condicions salarials dels treballadors d’acord amb el conveni col·lectiu sectorial d’aplicació.

h) Incorporar la perspectiva de gènere i evitar els elements de discriminació sexista en l’ús del llenguatge i de la imatge en l’elaboració i presentació de l’objecte del contracte.
31a. CESSIÓ DEL CONTRACTE

Els drets i les obligacions que dimanen d’aquest contracte es podran cedir per l’empresa contractista a una tercera persona, sempre que les qualitats tècniques o personals de qui cedeix no hagin estat raó determinant de l’adjudicació del contracte ni que de la cessió no en resulti una restricció efectiva de la competència en el mercat, quan es compleixin els requisits següents:

a) L’òrgan de contractació autoritzi, de forma prèvia i expressa, la cessió. Si transcorre el termini de dos mesos sense que s’hagi notificat la resolució sobre la sol·licitud d’autorització de la cessió, aquesta s’entendrà atorgada per silenci administratiu.

b) L’empresa cedent tingui executat almenys un 20 per 100 de l’import del contracte. Aquest requisit no s’exigeix si la cessió es produeix trobant-se l’empresa contractista en concurs encara que s’hagi obert la fase de liquidació, o ha posat en coneixement del jutjat competent per a la declaració del concurs que ha iniciat negociacions per arribar a un acord de refinançament, o per obtenir adhesions a una proposta anticipada de conveni, en els termes que preveu la legislació concursal.

c) L’empresa cessionària tingui capacitat per contractar amb l’Administració, la solvència exigible en funció de la fase d’execució del contracte, i no estigui incursa en una causa de prohibició de contractar. 
d) La cessió es formalitzi, entre l’empresa adjudicatària i l’empresa cedent, en escriptura pública. No es podrà autoritzar la cessió a una tercera persona quan la cessió suposi una alteració substancial de les característiques de l’empresa contractista si aquestes constitueixen un element essencial del contracte.
L’empresa cessionària quedarà subrogada en tots els drets i les obligacions que correspondrien a l’empresa que cedeix el contracte. 

32a. SUBCONTRACTACIÓ

L’empresa contractista pot concertar amb altres empreses la realització parcial de la prestació objecte d’aquest contracte.

L’empresa contractista ha de comunicar a l’ajuntament per escrit desprès de l’adjudicació del contracte i, com a molt tard, quan n’iniciï l’execució, la intenció de subscriure subcontractes, indicant la part de la prestació que pretén subcontractar i la identitat de l’empresa o empreses subcontractistes, i justificant suficientment l’aptitud d’aquesta per executar-la. 

L’empresa contractista ha de notificar per escrit a l’ajuntament qualsevol modificació en aquesta informació durant l’execució del contracte i tota la informació necessària sobre els nous subcontractes.

Les empreses subcontractistes quedaran obligades només davant l’empresa contractista principal qui assumirà, per tant, la total responsabilitat de l’execució del contracte front a l’ajuntament. El coneixement que l’ajuntament tingui dels contractes subscrits o l’autorització que atorgui no alteren la responsabilitat exclusiva del contractista principal. 

Les empreses subcontractistes no tenen en cap cas acció directa front a l’ajuntament per les obligacions contretes amb elles per l’empresa contractista, com a conseqüència de l’execució del contracte principal i dels subcontractes.

En cap cas l’empresa contractista pot concertar l’execució parcial del contracte amb persones inhabilitades per contractar d’acord amb l’ordenament jurídic o incurses en algun motiu d’exclusió d’acord amb la normativa en matèria de contractació pública o en alguna de les causes de prohibició de contractar previstes en l’article 71 LCSP. Si l’òrgan de contractació comprova que les empreses subcontractistes es troben incurses en algun dels motius d’inhabilitació, d’exclusió o de prohibició de contractar esmentats l’empresa contractista les haurà de substituir. 

El pagament a les empreses subcontractistes i a les empreses subministradores es regeix pel que disposen els articles 216 i 217 LCSP. L’empresa adjudicatària trametrà a l’ajuntament, quan aquest ho sol·liciti, relació detallada d’aquells subcontractistes o subministradors que participin en el contracte quan es perfeccioni la seva participació, juntament amb aquelles condicions de subcontractació o subministrament de cadascun d’ells que guardin una relació directa amb el termini de pagament. Així mateix, hauran d’aportar, a sol·licitud de l’ajuntament, justificant del compliment dels pagaments a aquells una vegada finalitzada la prestació dins els terminis de pagament legalment establerts a l’article 216 LCSP. Aquestes obligacions es consideren condicions especials d’execució.

En tot cas, les empreses subcontractistes hauran de respectar la normativa vigent, nacional i de la Unió Europea, en matèria de protecció de dades.
33. RESPONSABLE DEL CONTRACTE

Es designa responsable del contracte, amb les funcions previstes a l’article 62 LCSP, a la persona que ocupa el lloc de cap tècnic de brigada.
34a. JURISDICCIÓ APLICABLE

Seran d’aplicació al contracte, amb exclusió de tot altre procediment, jurisdicció i fur, el procés administratiu i el contenciós-administratiu, sotmetent-se el contractista als Tribunals i Jutjats del domicili de la Corporació que fossin competents per conèixer de les qüestions que puguin suscitar-se.

35a. RÈGIM JURÍDIC DE LA CONTRACTACIÓ

El règim jurídic del contracte es troba constituït per aquest plec de clàusules administratives particulars; pel plec de prescripcions tècniques particulars; per la Llei 9/2017, de 8 de novembre, de Contractes del Sector Públic, mitjançant la qual es transposen a l’ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, i la seva normativa de desplegament; pel Reial decret 1098/2001, de 12 d’octubre, pel qual s’aprova el Reglament general de la Llei de contractes de les administracions públiques, en tot allò no modificat ni derogat; pel Decret Llei 3/2016, de 31 de maig, de mesures urgents en matèria de contractació pública en la part no derogada; i per la resta de normativa legal aplicable. 

El desconeixement de les clàusules del contracte en qualsevol dels seus termes, dels altres documents contractuals que en formen part i també de les instruccions o altres normes que resultin d’aplicació en l’execució de la cosa pactada, no eximeix l’empresa adjudicatària de l'obligació de complir-les.

Montcada i Reixac, abril de 2023
Qualsevol dubte sobre el contingut d’aquest plec de condicions administratives particulars, el plec de prescripcions tècniques particulars o, en general, sobre l’expedient de contractació, haurà de formular-se per escrit mitjançant el Tauler d’Anuncis del Perfil de Contractant accessible des de la web municipal www.montcada.cat, o bé mitjançant correu electrònic adreçat a contractacio@montcada.org.
ANNEX 1

Model Document europeu únic de contractació (DEUC)  
 ANNEX 2

MODEL D’OFERTA ECONÒMICA
Model oferta criteri de valoració 1:
El senyor/la senyora ........................, veí/veïna de ...................., amb domicili a ............................................, amb NIF núm. .................., en nom propi o en representació de l’empresa....................................., domiciliada a .................. i NIF núm. ............ , assabentat de la contractació del subministrament de material de construcció, es compromet a dur-lo a terme amb subjecció al plec de clàusules administratives particulars i al plec de prescripcions tècniques particulars que regeixen la licitació, de conformitat amb els preus unitaris que es desglossen el quadre següent:
	BLOC
	Concepte
	% Baixa del bloc
	Preu/ut

	1
	Rajola blanca brillant de 15x15 (ut)
	%
	€/m2

	
	

	2
	Sac de morter preparat M-75  (de 25 kg)
	%
	€/sac

	
	Sac de Portland (de 35 kg)
	
	€/sac

	
	Formigó H-250 (Big Bag de 1.000 kg)
	
	€/ut

	
	Sac de morter ràpid MR-226 (20 Kg)
	
	€/sac

	
	Sac de ciment cola flexible gris (25 kg)
	
	€/sac

	
	Sac de guix ràpid (20 kg)
	
	€/sac

	
	

	3
	Panot Gris 20x20x4 cm (200x200)
	%
	€/m2

	
	Panot Gris 20x20x2,5 cm (200x200)
	
	€/m2

	
	Bordó T1 100x28x12 cm (ut)
	
	€/ut

	
	Bordó T2 100x25x15 cm (ut)
	
	€/ut

	
	Bordó T3 100x28x17 cm (ut)
	
	€/ut

	
	

	4
	Mallat 15x15x6 3m. (ut)
	%
	€/ut

	
	REA Ø 10 mm
	
	€/ut

	
	REA Ø 12 mm
	
	€/ut

	
	

	5
	Bloc de formigó 40x20x20 bast gris
	%
	€/ut

	
	Supermahó de 50x20x4 
	
	€/ut

	
	Supermahó de 50x20x7 
	
	€/ut

	
	Rasilla fina
	
	€/ut

	
	Rasilla ratllada 
	
	€/ut

	
	

	6
	Reixa i marc 84x34
	%
	€/ut

	
	
	
	
	


Lloc, data i signatura de l’empresa licitadora
IMPORTANT: els licitadors hauran de basar-se en el quadre de preus que consta en el plec de prescripcions tècniques. 

Model oferta criteri de valoració 2:
El senyor/la senyora ........................, veí/veïna de ...................., amb domicili a ............................................, amb NIF núm. .................., en nom propi o en representació de l’empresa....................................., domiciliada a .................. i NIF núm. ............ , assabentat de la contractació del subministrament de material de construcció, es compromet a dur-lo a terme amb subjecció al plec de clàusules administratives particulars i al plec de prescripcions tècniques particulars que regeixen la licitació, aplicant a tots els articles no descrits en el plec de prescripcions tècniques particulars  un percentatge de descompte, respecte del preu de venda al públic, del ​​​​​​_________ % (en número i lletres)

Lloc, data i signatura de l’empresa licitadora

Model oferta criteri de valoració 3:
El senyor/la senyora ........................, veí/veïna de ...................., amb domicili a ............................................, amb NIF núm. .................., en nom propi o en representació de l’empresa....................................., domiciliada a .................. i NIF núm. ............ , assabentat de la contractació del subministrament de material de construcció, es compromet a dur-lo a terme amb subjecció al plec de clàusules administratives particulars i al plec de prescripcions tècniques particulars que regeixen la licitació, i s’obliga a:
- oferir assessorament tècnic en nous materials i en la seva aplicació, fins i tot amb visites d’obra in situ o al mateix ajuntament sempre que sigui necessari
( SÍ

( NO
- subministrar els articles en menys de 72 hores, des de l’encàrrec
( SÍ

( NO
Lloc, data i signatura de l’empresa licitadora

